Source: https://www.riigiteataja.ee/akt/13309031
Timestamp: 2019-02-24 03:41:32+00:00
Document Index: 3636050

Matched Legal Cases: ['§ 2', '§ 3', '§ 724', '§ 727', '§ 2', '§ 3', '§ 2', '§ 2']

Isikul esineda võivate alkoholijoobele, narkootilise, psühhotroopse või muu sarnase toimega aine tarvitamisest tingitud joobele viitavate tunnuste loetelu ja nende tunnuste esinemise või mitteesinemise tuvastamise viisid – Riigi Teataja
Isikul esineda võivate alkoholijoobele, narkootilise, psühhotroopse või muu sarnase toimega aine tarvitamisest tingitud joobele viitavate tunnuste loetelu ja nende tunnuste esinemise või mitteesinemise tuvastamise viisid
Isikul esineda võivate alkoholijoobele, narkootilise, psühhotroopse või muu sarnase toimega aine tarvitamisest tingitud joobele viitavate tunnuste loetelu ja nende tunnuste esinemise või mitteesinemise tuvastamise viisid - sisukord
§ 2 Joobele viitavad tunnused
§ 3 Joobele viitavate tunnuste esinemise või mitteesinemise tuvastamise viisid
RTL 2010, 23, 409
Vastu võetud 30.04.2010 nr 37
Määrus kehtestatakse «Politsei ja piirivalve seaduse» § 724 lõike 8 ja § 727 lõike 12 alusel.
Käesoleva määrusega sätestatakse isikul esineda võivate alkoholijoobele, narkootilise, psühhotroopse või muu sarnase toimega aine tarvitamisest tingitud joobele viitavate tunnuste loetelu, ja nende tunnuste esinemise või mitteesinemise tuvastamise viisid.
§ 2. Joobele viitavad tunnused
(1) Isikul esineda võivad joobele viitavad tunnused on:
1) isiku välimus;
2) aeglustunud reaktsioon;
3) häirunud kõne;
4) aja, isiku ja koha tajumise häired;
5) teadvuse seisund;
6) mäluhäired;
7) koordinatsioonihäired;
8) käitumishäired.
(2) Lisaks käesoleva paragrahvi lõikes 1 nimetatud tunnustele võib isikul esineda joobele viitavate tunnustena:
1) alkoholijoobe korral alkoholilõhn väljahingatavas õhus;
2) narkootilise või psühhotroopse aine või muu sarnase aine tarvitamise korral hälbed silmade välimuses ja silmavaates.
§ 3. Joobele viitavate tunnuste esinemise või mitteesinemise tuvastamise viisid
Joobele viitavate tunnuste esinemist või mitteesinemist kontrollib politseiametnik järgmiselt:
1) käesoleva määruse § 2 lõike 1 punktides 1, 2, 5, 7 ja 8 loetletud tunnuseid isiku välise vaatluse abil;
2) käesoleva määruse § 2 lõike 1 punktides 3, 4 ja 6 loetletud tunnuseid isiku küsitlemise abil.
Sotsiaalministri 19. juuni 2009. a määrus nr 53 «Isikul esineda võivate alkoholijoobele, narkootilise, psühhotroopse või muu sarnase toimega aine tarvitamisest tingitud joobele viitavate tunnuste loetelu ja joobeseisundi kontrollimise nõuded ning protokolli vorm» (RTL 2009, 49, 718; 99, 1486) tunnistatakse kehtetuks.